Slaget om Long Dinh

Slaget om Long Dinh var et slag under Vietnamkrigen utkjempet mellom FNL og Sør-Vietnams hær. Amerikanske helikopterbilder avslørte en stor gruppe FNL-enheter i nærheten av Long Dinh, og general Nguyễn Khánh sendte umiddelbart tyngre infanteri med pansrede personellkjøretøy for å ødelegge disse.

Den 26. februar 1964 omringet  regulære sørvietnamesiske soldater FNLs 514. bataljon ved Long Dinh. I løpet av det åtte timer lange slaget unngikk de sørvietnamesiske styrkene kontakt med FNL, og lot i stedet flyvåpenet og artilleri påføre geriljaen stor skade. Imidlertid lyktes det geriljaen å komme seg ut av det omringede området og utførte en vellykket tilbaketrekning fra området. Skarpskyttere ble tatt i bruk for å dekke enhetene da de krysset elver i området.

På grunn av den inkompetente måten slaget var blitt ført av Sør-Vietnams hær, som hadde kastet bort muligheten til å ødelegge en hel geriljabataljon, sørget general Nguyễn Khánh for å få sparket fem av sine divisjonkommandanter.

Litteratur 
Bowman, John S. (1985). The Vietnam War: An Almanac. Pharos Books. ISBN 0-911818-85-5

Slag under Vietnamkrigen
Konflikter i 1964
1964 i Vietnam
Slag med deltagelse av Vietnam